SMD วิ่งกว่า 4% หลังคว้างานใหม่ ตุน Backlog กว่า 300 ลบ. โบรกแนะซื้อเป้า 20 บ.
SMD วิ่งกว่า 4% ราคาแตะ 14.70 บ. มูลค่าซื้อขาย 91.15 ลบ. หลังเซ็นสัญญาขายเครื่องวัดออกซิเจน ให้กับสำนักอนามัยกรุงเทพมหานคร สะสม Backlog กว่า 300 ลบ. ดันรายได้ปีนี้แตะ1.2พันลบ. โบรกแนะนำ “ซื้อ” ราคาเป้าหมาย 20บาท
SMD วิ่งกว่า 4% ราคาแตะ 14.70 บ. หลังเซ็นสัญญาขายเครื่องวัดออกซิเจนเพิ่ม ตุน Backlog กว่า 300 ดัโบรกมองบวกแนะซื้อเป้า 20 บ.
15 ก.ย. 2564

ผู้สื่อข่าวรายงานว่าวันนี้ (15 ก.ย. 2564)  ราคาหุ้นบริษัท เซนต์เมด จำกัด (มหาชน) หรือ SMD ณ เวลา 12.14 น. อยู่ที่ระดับ 14.70 บาท เพิ่มขึ้น 0.60 บาท หรือ 4.26% โดยทำจุดสูงสุดที่ 14.90 บาท และทำจุดต่ำสุดที่ 14.20 บาท ด้วยมูลค่าการซื้อขาย 91.15 ล้านบาท

ทั้งนี้ราคาหุ้น SMD ปรับตัวขึ้นเนื่องมาจากบริษัทฯ ได้เซ็นสัญญาซื้อขาย เครื่องวัดออกซีเจนในเลือด 2ฉบับ จำนวน 10,000 เครื่อง มูลค่าการซื้อขาย 8 ล้านบาท และจำนวน 25,000 เครื่อง รวมมูลค่างาน 20 ล้านบาท เมื่อต้นเดือนกันยายนที่ผ่านมา โดยกำหนดส่งมอบภายในปีงบประมาณ 2564 ให้กับกองสร้างเสริมสุขภาพ สำนักอนามัยกรุงเทพมหานคร หนุนงานในมือรอส่งมอบ (Backlog) เพิ่มอีก 28 ล้านบาท รวมมี Backlog ทั้งสิ้นไม่น้อยกว่า 300 ล้านบาท ดันรายได้ปีนี้แตะ 1,200 ล้านบาท
ด้านบริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ มีมุมมองเป็นบวกเล็กน้อยต่อข่าวดังกล่าว โดยคาดว่าไตรมาส 3/2564 บริษัทฯจะมี Backlog ราว 300 บาท และประเมินรายได้ในปีนี้ที่ 1.12 พันล้านบาทอยู่แล้ว ซึ่งใกล้เคียงกับเป้ารายได้ใหม่ของทางบริษัทฯ เบื้องต้นยังคงคำแนะนำ “ซื้อ” ที่ราคาเป้าหมาย 20.00 บาท อิง ปี 2565 ค่า PER ที่ 22.0 เท่า